„Riviera” din Gaza și terenuri de golf în mijlocul deșertului. Care sunt interesele de afaceri ale familiei Trump în Orientul Mijlociu
În timp ce Donald Trump își promovează ideea de a prelua controlul asupra Fâșiei Gaza și de a transforma radical o regiune locuită de aproximativ 2 milioane de palestinieni într-o stațiune turistică de lux, propunerea președintelui Statelor Unite arată din nou că, pentru familia Trump, Orientul Mijlociu este înainte de toate o oportunitate de afaceri.